**Escrit de recusació de l’instructor de l’expedient** (art. 23.2 i 24 de la LRJSP)

**Autor:** Albert Conesa Bausà (advocat)

Ref. Exp. ....../......

...................., advocat/da de l’Il·lustre Col·legi de l’Advocacia de .................., actuant en la representació que tinc acreditada del Sr./Sra. ...................., comparec davant d’aquest .................... (*Escolliu: Ajuntament/Departament de ............... de la Generalitat de Catalunya.*) i

**EXPOSO:**

1. Que en data .................... vaig rebre la notificació de l’acord d’iniciació de l’expedient a dalt referenciat, instat per ..................... .
2. Que en la comunicació rebuda s’indica que s’ha designat el Sr./Sra. .................... com a .................... (*Escolliu:* *instructor/a* *o* *secretari/ària*) de l’expedient de responsabilitat patrimonial.
3. Que, en vista de la identificació efectuada de .................... (*Escolliu:* *l'instructor/a* *o* *el* *secretari/ària*) de l’expedient de responsabilitat patrimonial, entenc que es produeix una causa de les previstes legalment perquè el Sr./Sra. .................... s’abstingui d’intervenir en el procediment i ho comuniqui al seu superior immediat per tal que resolgui el que escaigui.
4. Que, per aquest motiu, i a l’empara del que disposa l’article 24 de la Llei 40/2015, d’1 d’octubre, de règim jurídic del sector públic, mitjançant aquest escrit formulo la recusació del Sr./Sra. ...................., que fonamento en la causa següent i que coincideix amb les previstes en l’article 23.2 de la Llei 40/2015:

(*Escolliu la causa que correspongui d’entre les següents*.)

* el Sr./Sra. .................... té un interès personal en l’afer ............... (*el de l’expedient o en un altre la resolució del qual pugui influir-hi*).
* el Sr./Sra. .................... és administrador/a d’una societat o entitat interessada, ja que ................. .
* el Sr./Sra. .................... té una qüestió litigiosa pendent amb alguna persona interessada, atès que ................. .
* el Sr./Sra. .................... té vincle matrimonial o una situació de fet assimilable, o el parentesc de consanguinitat dins del quart grau o d’afinitat dins del segon, amb .............. (*qualsevol dels interessats, amb els administradors d’entitats o les societats interessades i també amb els assessors, representants legals o mandataris que intervinguin en el procediment, o comparteix despatx professional o està associat amb aquests per a l’assessorament, la representació o el mandat*).
* el Sr./Sra. .................... té amistat íntima amb ...................... .
* el Sr./Sra. .................... té enemistat manifesta amb ................., atès que s’escau la circumstància que ........................... .
* el Sr./Sra. .................... ha intervingut com a pèrit o testimoni en el procediment ....................... .
* el Sr./Sra. .................... té relació de servei amb el Sr./Sra. ...................., .................... (*Escolliu: que és part interessada directament en l’afer/que en els dos últims anys li ha prestat serveis professionals de qualsevol tipus i en qualsevol circumstància o lloc*).

Per tot això,

**DEMANO:**

Que, en vista de les manifestacions formulades, i en aplicació del que disposa l’article 24 de la Llei 40/2015, la persona recusada manifesti al seu superior immediat si es produeix o no la causa al·legada, per tal que aquest, en el primer cas, n’acordi la substitució o, altrament, resolgui aquesta petició amb els informes i comprovacions previs que consideri oportuns.

....................... (*lloc*), ..... de/d’ ............ de ........

(*signatura*)

.......................

(*Indiqueu amb majúscules el nom de l’organisme al qual va dirigit l’escrit.*)

*Nota: l’autor ha cedit els drets d’aquest model per tal que, de forma gratuïta, una tercera persona el pugui descarregar, copiar, modificar i utilitzar sense mencionar l’autoria ni la font, tant amb caràcter professional com amb caràcter no comercial, sense limitació temporal ni territorial. No n’és permesa la traducció, atès que es tracta d’un model creat per al foment del català a l’àmbit del dret.*